הדירה מרווחת, שקטה, מוארת, מודרנית, נעימה ומשפחתית כאחת. מרוהטת ומאובזרת בסגנון אנשי תרבות וספר בינלאומיים אנינים. זו לא דירת תיירים נבובה או בונבוניירה מלוקקת, אלא בית משפחה חם, פעיל ומסודר למופת. מתאימה למשפחה מאד גדולה או לשתי משפחות יחד.
בעל הבית ("יהודי חם") דובר אנגלית, תקשורתי, הגון וחביב. בערב הגעתנו חיכה עם שני צרורות מפתחות והוראות תפעול בסיסיות לבית. כאורחים הראשונים מ AIR B&B היתה קצת התרגשות.
הדירה נראית טוב יותר אף מבתמונות: חדר האוכל מרהיב עם שולחן ענק ומטבח מודרני מאובזר. שני חדרי שירותים, דוש מרווח רב מתזים במיוחד לישראלים ושתי אמבטיות. חדר מגורים גדול בקומה התחתונה עם ספות שילדים יכולים לישון עליהן, צמוד לחדר שינה זוגי לאורחים, בעל כניסה נפרדת לדירה. עוד סלון בקומה העליונה, אליה נכנסת המעלית ישירות! בקיצור - הדירה שמאוד היתי רוצה לחיות בה כשאהיה גדול.
הבית נמצא ברחוב קטן RUE SENTIER במיקום מרכזי מאד בפריז מרחק הליכה של 2 דקות ממדרחוב מונטורגיי מוצף המסעדות והברים ובמרחק הליכה מ"לה האל" וממרכז פומפידו ואף מנוטרדאם. בכל אחד מקצות הרחוב יש תחנת מטרו של קו אחר SENTIER ו BONNES NOUVELLES - נגישות חלומית לכל מוקדי התיירות של העיר.
מומלץ בחום.